มันนีทูเดย์
กรุงไทยปิดระบบชั่วคราว
9 ก.ย. 2559

กรุงไทยปิดระบบชั่วคราว
ธนาคารกรุงไทย แจ้งว่า ธนาคารกำหนดปิดระบบงานอิเล็กทรอนิกส์ชั่วคราว ในวันเสาร์ที่ 10 ก.ย.นี้ ระหว่างเวลา 00.30-04.30 น. เพื่อพัฒนาและเพิ่มประสิทธิภาพระบบงาน ส่งผลให้ลูกค้าจะไม่สามารถใช้บริการเครื่องเอทีเอ็ม เครื่องเอดีเอ็ม การใช้จ่ายผ่านบัตรอิเล็กทรอนิกส์ การโอนเงินระหว่างธนาคารทุกช่องทาง การโอนเงินจากต่างประเทศเข้าบัตรวีซ่า เดบิต สำหรับบริการอื่นๆ สามารถใช้บริการได้ตามปกติ ธนาคารขออภัยในความไม่สะดวก สอบถามเพิ่มเติมที่ KTB Call Center หมายเลข 02-111-1111
ไอแบงก์ควบรวมสาขา
ธนาคารอิสลามแห่งประเทศ ไทย (ไอแบงก์) ประกาศควบรวมสาขาสุวรรณภูมิ จะเปิดให้บริการตามปกติถึงวันที่ 26 ก.ย. 2559 โดยควบรวมกับสาขาถนนศรีนครินทร์ ถนนศรีนครินทร์ เขตสวนหลวง กรุงเทพฯ ตั้งแต่วันที่ 27 ก.ย. 2559 เป็นต้นไป เปิดให้บริการวันจันทร์-ศุกร์ เวลา 08.30-16.00 น. โทร.02-320-3361-3 
ไกล่เกลี่ยหนี้ทีโอที
รายงานข่าวจากกรมบังคับคดี เปิดเผยว่า กรมบังคับคดีได้จัดโครงการไกล่เกลี่ยข้อพิพาท ระหว่างลูกหนี้กับบริษัท ทีโอที ส่งจดหมายเชิญชวนลูกหนี้เข้าร่วมกระบวนการไกล่เกลี่ย 100 ราย ซึ่งมีผู้เข้าร่วมการไกล่เกลี่ย จำนวน 5 ราย คิดเป็นทุนทรัพย์ จำนวน 34,246.46 บาท ไกล่เกลี่ยสำเร็จ คิดเป็น 100%